Peräpohjolan poliisi otti kiinni kolme humalassa ajellutta miestä.

Norjalainen rattijuoppo jäi kiinni Ylitorniolla lauantaiaamuna noin varttia vaille yksitoista aamupäivällä.

23-vuotias mies joutui poliisipartion pysäyttämäksi kuljettamallaan henkilöautolla Ylitornion Alkkulanraitilla. Puhalluskoe osoitti miehen olevan 1,5 promillen humalassa.

Norjalainen kuljetettiin verikokeen jälkeen Kemin poliisivankilaan.

Liettualainen tuhdissa humalassa

Hieman ennen lauantain vaihtumista sunnuntaiksi Tornion poliisipartiolle tuli hätäkeskuksen kautta yleisöilmoitus humalaisesta kuljettajasta liettualaisessa henkilöautossa.

Poliisipartio havaitsikin auton liikenteessä ja näytti pysäytysmerkkiä, jolloin auto ajoi Suomen ja Ruotsin välisen tullirakennuksen pihaan, jonne se myös pysähtyi.

Kuljettajalle tehty puhalluskoe antoi tulokseksi 2,77 promillea. Liettualaismiehen henkilöllisyys oli epäselvä, joten mies majoitettiin Kemin poliisivankilaan.

Takaa-ajo Torniossa

Keminmaalaisen 33-vuotiaan miehen epäillään syyllistyneen Tornion Kaakamon, Kyläjoen ja Raumon kylissä sunnuntaiaamuna hieman ennen kello neljää muun muassa törkeään liikenneturvallisuuden vaarantamiseen, rattijuopumukseen, huumausaineen käyttörikokseen ja kulkuneuvon kuljettamiseen oikeudetta.

Mies ei ollut kuljettaessaan henkilöautoa Kaakamossa Vanhalla Kylätiellä totellut poliisin antamaa pysäytysmerkkiä, vaan oli lähteneyt ajamaan karkuun.

Eri vaiheiden ja Tornion raviradan kohdalla piikkimaton yliajattamisen jälkeen pakoauto saatiin pysäytettyä Keltuntiellä, kun takaa-ajetusta autosta oli hajonnut etuvanne.

Takaa-ajo pituus oli yhteensä noin 22 kilometriä. Keminmaalaismies majoitettiin verikokeiden jälkeen Kemin poliisivankilaan.